Sztárok börtönsztorijai | Hír.ma
Szerző: Ancsy itt: 18+, Bulvár hírek 2017.09.11 08:21
Martha Stewart, Keifer Sutherland, Lil Wayne, Paris Hilton, Lindsay Lohan és Lil' Kim is beszélt a rácsok mögött töltött időkről. Néha a hírnév sem menti meg attól az embert, hogy a bíróság börtönbüntetésre ítélje a delikvenst a korábban elkövetett bűncselekményért. A sittet megjáró sztárok közül sokan nem szívesen beszélnek a rácsok mögött töltött időkre, ám az alábbi hat híresség elmesélte a saját börtönsztoriját.
Kiefer Sutherland: Ittas vezetés miatt kellett 48 napot rácsok mögött töltenie a színésznek, aki elmondta, hogy jót tett neki a börtön. Sutherland elmesélte, hogy amikor a második, vagy harmadik napon zuhanyzott, akkor leejtette a szappant, pont úgy, ahogy a rossz vígjátékokban.
A sztár körbenézett, de végül úgy döntött, hogy nem hajol le a szappanért, hanem a földön hagyja.
Aznapra végzett a zuhanyzással.
Lil Wayne: Tiltott fegyverbirtoklásért kellett 8 hónapot börtönben töltenie a rappernek, aki a rácsok mögött folyamatosan írta a naplóját. A részletes beszámolót a szabadulása után megjelentette. Wayne mindenről beszámolt, amit a börtönben tapasztalt, így a rabok közti verekedést sem hagyta ki.
A kötetben az is szerepel, amikor Wayne zenésztársa és barátja, Drake meglátogatta és elárulta, hogy lefeküdt a barátnőjével. Szintén Drake-hez kapcsolódó sztori, hogy a börtönben felvettek egy közös számot úgy, hogy Drake telefonon keresztül énekelte fel a saját részét.
Paris Hilton: Rengeteg botrány fűződik a Hilton-szállodalánc örökösnőjének nevéhez, akinek a börtönbe is be kellett vonulnia néhány hétre, amit pozitívan értékelt, ugyanis elmondása szerint, teljesen megváltozott a világlátása.
Hilton állítja, hogy megtanulta értékelni az olyan dolgokat, amiket addig természetesnek vett. A börtönben hálát adott például a párnáért és az ételért. A botrányhős hozzátette, hogy betegnek érezte magát attól, amit a média művelt vele, ezért mostantól szeretné a jó ügyeket szolgálni a hírnevével. Martha Stewart: Bennfentes tőzsdei kereskedésért, csalásért és az igazságszolgáltatás akadályozásáért kellett 5 hónapot börtönben töltenie az amerikai tévésztárnak, aki kerámiák gyártásával ütötte el az időt a rácsok mögött.
A börtön szabályai szerint egy rab csak három kerámiatárgyat készíthet, ám Stewart talált egy kiskaput, aminek eredményeként hetekig dolgozhatott egy betlehemen, amit annak ellenére egy tárgyként értelmeztek, hogy több kerámiatárgyból állt.
Amikor a sztárt a börtönben töltött időről kérdezték, akkor ő cinikusan azt mondta, hogy nem lehet azt mondani, hogy jó hatással lett volna rá a börtön, vagy jobb emberré vált volna ettől, hanem csak az egész szörnyű volt, ráadásul rengeteg pénzt veszített, amíg a rácsok mögött várta, hogy kiengedjék.
Lindsay Lohan: Nem egyszer kellett börtönbe vonulnia a botrányairól elhíresült sztárnak, aki egyszer 14 napot töltött magánzárkában. Lohan egy tévéműsorban beszélt arról, hogy milyen élményeket tapasztalt meg a rácsok mögött.
A magánzárkával kapcsolatban elmondta, hogy egyfelől rettenetesen megrázónak, másfelől különösen katartikusnak érezte a helyzetet, amelyben rájött, hogy senkinek sem kell megfelelnie, senkinek sem kell válaszolnia, és senkiért nem kell megtennie semmit. Lohan hozzátette, hogy ehhez a felismeréshez két nap is elegendő lett volna a számára.
Lil' Kim: Egy lövöldözési ügyben hazudott az esküdtszéknek a rapper, akit hamis tanúzásért csuktak le egy évre. A későbbi interjúkban azt mondta, hogy csupa jó tapasztalattal gazdagodott a börtönben, ahol több jószívű, nyitott nővel találkozott, Oprah Winfrey pedig motiváló könyvekkel halmozta el.
A rapper annak is nagyon örült, hogy a rácsok mögött végre kialudhatta magát, ugyanis a börtön előtti hónapokban annyira sok koncertje volt, hogy nem jutott sok ideje az alvásra, ami miatt az összeomlás szélére sodródott.
tiltott fegyverviselés paris hilton Martha Stewart Lindsay Lohan Lil' Kim Lil Wayne Keifer Sutherland hamis tanúzás csalás börtönsztori börtönre ítélt sztár börtönbüntetés